*****

ΚΑΝΟΝΙΣΜΟΣ (ΕΟΚ) αριθ. 139/81 ΤΗΣ ΕΠΙΤΡΟΠΗΣ

της 16ης Ιανουαρίου 1981

περί καθορισμού των όρων από τους οποίους εξαρτάται η υπαγωγή ορισμένων κατεψυγμένων βοείων κρεάτων στη διάκριση 02.01 Α β) 4 ββ) 22 του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 11 παράγραφος 5,

Εκτιμώντας:

ότι ο κανονισμός (ΕΟΚ) αριθ. 162/74 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2014/75 (4), καθόρισε τους όρους από τους οποίους εξαρτάται η υπαγωγή ορισμένων κατεψυγμένων κρεάτων στη διάκριση 02.01 Α ΙΙ α) 2 δδ) 22 βββ) του Κοινού Δασμολογίου· ότι από της εκδόσεως του κανονισμού αυτού το Κοινό Δασμολόγιο τροποποιήθηκε· ότι για λόγους σαφηνείας πρέπει να αναμορφωθούν οι διατάξεις του κανονισμού (ΕΟΚ) αριθ. 162/74·

ότι η εξέλιξη των συναλλαγών μεταξύ της Κοινότητος και των τρίτων χωρών, σε προϊόντα του τομέως του βοείου κρέατος, οδήγησε στη δημιουργία νέων τύπων πιστοποιητικών, καλύτερα προσαρμοσμένων σε μια αποτελεσματική διαχείριση των συναλλαγών αυτών· ότι ενδείκνυται να ευθυγραμμισθεί η εμφάνιση του πιστοποιητικού γνησιότητος που προβλέπεται από τον κανονισμό (ΕΟΚ) αριθ. 162/74 με εκείνη των πιστοποιητικών που εκδίδονται για άλλα προϊόντα του τομέως του βοείου κρέατος·

ότι τα προϊόντα της διακρίσεως 02.01 Α ΙΙ β) 4 ββ) 22 του Κοινού Δασμολογίου ορίσθηκαν από τον κανονισμό (ΕΟΚ) αριθ. 586/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 882/79 (6)·

ότι οι διατάξεις του παρόντος κανονισμού δεν θίγουν τις κοινοτικές διατάξεις που θεσπίζονται στον τομέα της κτηνιατρικής νομοθεσίας καθώς και της νομοθεσίας τροφίμων, και αποσκοπούν στην προστασία της υγείας των ανθρώπων και των ζώων και στην αποφυγή νοθεύσεων και καταστρατηγήσεων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η υπαγωγή στη διάκριση 02.01 Α ΙΙ β) 4 ββ) 22 του Κοινού Δασμολογίου κατεψυγμένων κρεάτων (τεμάχια εμπροσθίων τεταρτημορίων και στήθους, καλούμενα αυστραλιανά), προελεύσεως τρίτων χωρών, υπόκειται στην προσκόμιση πιστοποιητικού γνησιότητος που ανταποκρίνεται στις απαιτήσεις οι οποίες καθορίζονται στον παρόντα κανονισμό.

Άρθρο 2

1. Το πιστοποιητικό γνησιότητος συντάσσεται επί εντύπου, το υπόδειγμα του οποίου εμφαίνεται στο παράρτημα Ι.

Οι διαστάσεις του εντύπου αυτού είναι περίπου 210 x 297 χιλιοστόμετρα. Το χρησιμοποιούμενο χαρτί ζυγίζει τουλάχιστον 40 γραμμάρια ανά τετραγωνικό μέτρο και είναι χρώματος λευκού.

2. Τα έντυπα συντάσσονται και συμπληρώνονται σε μία από τις επίσημες γλώσσες της Κοινότητος· εξάλλου, δύνανται να συνταχθούν και να συμπληρωθούν στην επίσημη ή στις επίσημες γλώσσες της χώρας εξαγωγής.

3. Τα έντυπα συμπληρώνονται είτε με γραφομηχανή είτε με το χέρι. Στην τελευταία αυτή περίπτωση πρέπει να συμπληρώνονται με μελάνι και με κεφαλαία γράμματα.

4. Κάθε πιστοποιητικό γνησιότητος εξατομικεύεται με αριθμό εκδόσεως που χορηγείται από τον οργανισμό εκδόσεως, ο οποίος αναφέρεται στο άρθρο 4.

Άρθρο 3

Το πιστοποιητικό υποβάλλεται, μαζί με το προϊόν στο οποίο αναφέρεται, στις τελωνειακές αρχές του Κράτους μέλους εισαγωγής εντός προθεσμίας τριών μηνών από την ημερομηνία εκδόσεως του πιστοποιητικού.

Άρθρο 4

1. Το πιστοποιητικό γνησιότητος ισχύει μόνο αν είναι δεόντως συμπληρωμένο και θεωρημένο, σύμφωνα με τις ενδείξεις που αναγράφονται στο παράρτημα Ι, από τον οργανισμό εκδόσεως που εμφαίνεται στον κατάλογο ο οποίος περιλαμβάνεται στο παράρτημα ΙΙ.

2. Το πιστοποιητικό γνησιότητος είναι δεόντως θεωρημένο όταν αναφέρει τον τόπο και την ημερομηνία εκδόσεως και όταν φέρει τη σφραγίδα του οργανισμού εκδόσεως και την υπογραφή του προσώπου ή των προσώπων που είναι εξουσιοδοτημένα να το υπογράφουν.

Η σφραγίδα δύναται να αντικατασταθεί από έντυπη σφραγίδα.

Άρθρο 5

1. Ο οργανισμός εκδόσεως που εμφαίνεται στον κατάλογο ο οποίος περιλαμβάνεται στο παράρτημα ΙΙ, πρέπει:

α) να είναι αναγνωρισμένος υπό την ιδιότητα αυτή από τη χώρα εξαγωγής·

β) να αναλαμβάνει την υποχρέωση να εξακριβώνει τις ενδείξεις που αναγράφονται στα πιστοποιητικά γνησιότητος·

γ) να αναλαμβάνει την υποχρέωση να παρέχει στην Επιτροπή και στα Κράτη μέλη, κατόπιν αιτήσεως, κάθε χρήσιμη πληροφορία, προκειμένου να επιτρέπεται η αξιολόγηση των ενδείξεων που αναγράφονται στα πιστοποιητικά γνησιότητος.

2. Ο κατάλογος αναθεωρείται όταν η αναφερόμενη στην παράγραφο 1 υπό α) προϋπόθεση δεν πληρούται πλέον ή όταν ένας οργανισμός εκδόσεως δεν εκπληρώνει μία από τις υποχρεώσεις τις οποίες έχει αναλάβει.

Άρθρο 6

Ο κανονισμός (ΕΟΚ) αριθ. 162/74 καταργείται.

Πάντως, τα πιστοποιητικά που έχουν εκδοθεί σύμφωνα με τον κανονισμό (ΕΟΚ) αριθ. 162/74 παραμένουν σε ισχύ μέχρι την 30ή Ιουνίου 1981.

Άρθρο 7

Ο παρών κανονισμός αρχίζει να ισχύει την 1η Ιανουαρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 16 Ιανουαρίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 291 της 19. 11. 1979, σ. 17.

(3) ΕΕ αριθ. L 19 της 23. 1. 1974, σ. 10.

(4) ΕΕ αριθ. L 204 της 2. 8. 1975, σ. 14.

(5) ΕΕ αριθ. L 75 της 23. 3. 1977, σ. 10.

(6) ΕΕ αριθ. L 111 της 4. 5. 1979, σ. 14.

ΠΑΡΑΡΤΗΜΑ Ι

11 ΒΕΒΑΙΩΣΗ ΤΟΥ ΟΡΓΑΝΙΣΜΟΥ ΕΚΔΟΣΕΩΣ

Ο υπογεγραμμένος βεβαιώ ότι το βόειον κρέας που περιγράφεται στο παρόν πιστοποιητικό ανταποκρίνεται στους ορισμούς που εμφαίνονται στην πίσω σελίδα.

Τόπος: Ημερομηνία:

Υπογραφή και σφραγίδα (ή έντυπη σφραγίδα)

1 Εξαγωγέας

2 Πιστοποιητικό αριθ.

3 Οργανισμός εκδόσεως

4 Παραλήπτης

6 Μέσο μεταφοράς

7 Σήματα, αριθμοί, αριθμός και είδος των δεμάτων· περιγραφή εμπορευμάτων

10 Καθαρό βάρος (ολογράφως)

5 ΠΙΣΤΟΠΟΙΗΤΙΚΟ ΓΝΗΣΙΟΤΗΤΟΣ

Κατεψυγμένα βόεια κρέατα, τεμάχια εμπροσθίων τεταρτημορίων και στήθους καλούμενα "Αυστραλιανά"

8 Μικτό

βάρος

(χγρ)

9 Καθαρό

βάρος

(χγρ)

ΟΡΙΣΜΟΙ

Νοούνται ως :

1. Τεμάχια εμπροσθίων τεταρτημορίων, καλούμενα αυστραλιανά

τα ραχιαία μέρη του εμπροσθίου τεταρτημορίου, συμπεριλαμβανομένου και του ανωτέρου μέρους της ωμοπλάτης, τα οποία λαμβάνονται από ένα εμπρόσθιο τεταρτημόριο, με τέσσερις πλευρές τουλάχιστον, και με δέκα πλευρές κατ ανώτατο όριο, με ευθεία τομή, που ακολουθεί ένα επίπεδο το οποίο διέρχεται από το σημείο ενώσεως της πρώτης πλευράς με το πρώτο τμήμα του οστού του στέρνου στο σημείο προσφύσεως του διαφράγματος, το οποίο ευρίσκεται στη δέκατη πλευρά·

2. Τεμάχιο στήθους (στηθιαίο τεμάχιο), καλούμενο αυστραλιανό

το κατώτερο μέρος του εμπροσθίου τεταρτημορίου, που περιλαμβάνει το άκρο του στήθους, το μέσο του στήθους και τον χόνδρο.

ΠΑΡΑΡΤΗΜΑ ΙΙ

Κατάλογος των οργανισμών των χωρών εξαγωγής που είναι εξουσιοδοτημένοι να εκδίδουν πιστοποιητικά γνησιότητος

1.2,3 // // // Τρίτες χώρες

// Οργανισμοί εκδόσεως

1.2.3 // // Ονομασία

// Τόπος εγκαταστάσεως

// // // // Αργεντινή // Junta Nacional de Carnes // San Martin 459, Buenos Aires // Αυστραλία // Australian Meat Board and Livestock Corporation // Aetna Life Tower, Hyde Park Square, Sydney 2000 // Μποτσουάνα // Department of Agriculture // Senior Veterinary Officer, Ministry for Agriculture, Private Bag 12, Lobatse // Νέα Ζηλανδία // New Zealand Meat Producers Board // Massey House, Lambton Quay, Wellington // Σουαζιλάνδη // Ministry of Agriculture // PO Box 162, Mbabane // Ουραγουάη // Instituto Nacional de Carnes (INAC) // Rincon 459, Montevideo // Νότιος Αφρική // South African Livestock and Meat Industries Control Board // Hamilton and Vermeulen Streets, Pretoria // // //